2022 yilning yanvar-noyabr oylarida O‘zbekiston 33 ta xorijiy davlatlardan yengil avtomobillar import qilgan. Foto: Shutterstock Davlat statistika qo‘mitasi ma’lumotlariga ko‘ra, 11 oyda O‘zbekiston yengil avtomobillarni eng ko‘p import qilgan davlatlar orasida Xitoy birinchi o‘rinni egalladi – 10 071 ta. Undan keyingi o‘rinlardan mos ravishda 8 531 ta hamda 6 395 ta yengil avtomobillar import qilingan Koreya va Qozog‘iston joy oldi. Ushbu ko‘rsatkich qolgan davlatlar kesimida quyidagicha ko‘rinishga ega bo‘ldi: Rossiya – 1 499 ta;   AQSh – 491 ta;   Yaponiya – 151 ta;   BAA – 127 ta;   Germaniya – 122 ta.